Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 5. melléklet a 118/2011. (VII. 11.) Korm. rendelethez
Paragraph Index: 1070

d) a kutatóreaktor teljes üzemideje alatt mûködtetett átfogó öregedéskezelési programját összehangolják az üzemeltetési, a karbantartási és javítási, ellenõrzési tevékenységekkel, vizsgálatokkal és a rendszerelemek minõsítési eljárásaival. 5.3.9.0200. Az öregedéskezelési program létrehozásakor és mûködtetésekor az engedélyesnek figyelembe veszi a környezeti körülményeket, a folyamatok feltételeit, az üzemviteli ciklusokat, a karbantartási terveket, a tervezett üzemidõt, a próbák ütemezését és az alkatrész-gazdálkodási stratégiát. 5.3.9.0300. Az engedélyes az öregedési hatások értékelésére olyan tesztelési, mintavételezési és ellenõrzési tevékenységet folytat, amelyek biztosítják az üzem közbeni nem várt folyamatok vagy romlások azonosítását a megfelelõ idõben és a szükséges megelõzõ, javító intézkedések megtételét. 5.3.9.0400. Az átfogó öregedéskezelési program hatékony mûködtetéséhez olyan adatbázist kell mûködtetni, amely alkalmas a program hatálya alá tartozó rendszerekkel, rendszerelemekkel kapcsolatos információk gyûjtésére, tárolására, elemzésére és támogatja a szükséges tevékenységek meghatározását, optimalizálását és végrehajtásának koordinálását. 5.3.9.0500. Az öregedéskezelési programot rendszeresen felül kell vizsgálni, és naprakész állapotba kell hozni. Ennek folyamán a programba be kell illeszteni az idõközben ismertté vált új információkat, intézkedni kell a felmerült új problémák kezelésérõl, figyelembe kell venni az idõközben továbbfejlesztett eszközöket és módszereket, valamint értékelni kell a kutatóreaktor üzemeltetése során alkalmazott karbantartási gyakorlat teljesítményét. A felülvizsgálat során össze kell hasonlítani a romlási folyamatok elõzetesen feltételezett hatásait a monitorozási eredményekkel és szükség esetén javító intézkedésekrõl kell gondoskodni. 5.3.9.0600. Az engedélyes az Idõszakos Biztonsági Felülvizsgálatok során megvizsgálja és igazolja, hogy az öregedési, elhasználódási mechanizmusokat megfelelõen vették figyelembe és feltárták az öregedés okozta, elõzetesen nem várt problémákat. 5.3.10. Karbantartás és javítás A megelõzõ karbantartási és javítási programok 5.3.10.0100. A rendszerek, rendszerelemek és a kísérleti berendezések mûszaki karbantartását oly módon, olyan mértékben és gyakorisággal kell elvégezni, ami biztosítja, hogy ezek megbízhatósága és hatékonysága megfelel a tervezési értékeknek, és kizárja azt, hogy biztonsági szintjük az üzemeltetés során csökken. 5.3.10.0200. Az engedélyes a gyártómûvi és tervezõi elõírások figyelembevételével olyan megelõzõ karbantartási és javítási programot dolgoz ki, amely kiterjed az üzem közbeni és leállás alatti ellenõrzés, az alkatrészjavítás és -pótlás, a revízió és generál-karbantartás, a csere, a próbák és a beszabályozás tevékenységeire is. 5.3.10.0300. A megelõzõ karbantartási programba tartozó rendszerek, rendszerelemek jegyzékét a nukleáris biztonsági osztály figyelembevételével kell kidolgozni és szükség szerint felül kell vizsgálni. 5.3.10.0400. A megelõzõ karbantartás gyakoriságára és mértékére vonatkozó elõírásokat a nukleáris biztonsági osztályba sorolás, a gyártómûvi elõírások, az üzemeltetési tapasztalatok és a meghibásodások elemzése alapján az üzemeltetés során folyamatosan felül kell vizsgálni és szükség esetén módosítani kell. 5.3.10.0500. A megelõzõ karbantartási stratégia kidolgozásánál az egyes rendszerek, rendszerelemek tervezett és várható élettartamát figyelembe kell venni. Végrehajtás, felelõsségek 5.3.10.0600. Az engedélyes a karbantartási programot vagy annak egyes részeit beszállítók bevonásával is megvalósíthatja, de az átruházott feladatért is teljes felelõsséggel tartozik. 5.3.10.0700. A nukleáris biztonság szempontjából fontos rendszerek, rendszerelemek integritásának és funkcionális képességeiknekrendszerestesztelését,karbantartását,ellenõrzésétés monitorozásátúgy kellmegtervezni,hogy azok ne jelentsenek indokolatlan kockázatot a munkavállalók számára, és ne csökkentsék jelentõsen a rendszerek rendelkezésre állását. 5.3.10.0800. Az engedélyes felelõs a karbantartás során szükséges adminisztratív, mûszaki és ellenõrzési tevékenységekért, különös tekintettel az alábbiakra:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes